open-index/open-wikipedia-markdown huggingface dataset:
พรรคแรงงาน (ประเทศไทย)

**พรรคแรงงาน** หรือ **พรรคแรงงานประชาธิปไตย** เป็นพรรคการเมืองไทยที่จดทะเบียนจัดตั้งขึ้นในปี พ.ศ. 2511 มีเชื้อ กาฬแก้ว เป็นหัวหน้าพรรค และจดทะเบียนขึ้นอีกครั้งในปี พ.ศ. 2517 และ พ.ศ. 2525 โดยมีเสรี สุชาตะประคัลภ์ เป็นหัวหน้าพรรคทั้ง 2 ครั้ง

## ประวัติ
พรรคแรงงาน จดทะเบียนครั้งแรกเมื่อวันที่ 23 ธันวาคม พ.ศ. 2511 โดยมีนายเชื้อ กาฬแก้ว เป็นหัวหน้าพรรค และมีนายวีระ ถนอมเลี้ยง เป็นเลขาธิการพรรค และยุบพรรคในปี พ.ศ. 2514

พรรคแรงงาน จดทะเบียนจัดตั้งพรรคตาม รัฐธรรมนูญแห่งราชอาณาจักรไทย พุทธศักราช 2517 และ พระราชบัญญัติพรรคการเมือง พ.ศ. 2517 เป็นลำดับที่ ๒๔/๒๕๑๗ เมื่อวันที่ 21 พฤศจิกายน พ.ศ. 2517 โดยมีนาย เสรี สุชาตะประคัลภ์ เป็นหัวหน้าพรรคและนาย สอาด ปิยวรรณ เป็นเลขาธิการพรรค 

ในการเลือกตั้งทั้ง 2 ครั้งคือเมื่อ 26 มกราคม พ.ศ. 2518 และ 4 เมษายน พ.ศ. 2519 พรรคแรงงานได้ส่งผู้สมัครลงรับเลือกตั้งโดยทั้ง 2 ครั้งมี ส.ส. จากพรรคแรงงานเข้าสภาเพียงคนเดียว คือ นายสอาด ปิยวรรณ ส.ส.ลำปาง เลขาธิการพรรค

คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง  แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว  ในปี พ.ศ. 2525 ได้มีการจดทะเบียนจัดตั้งพรรคขึ้นมาใหม่ในชื่อพรรคแรงงานประชาธิปไตย เมื่อวันที่ 6 กันยายน พ.ศ. 2525  ต่อมาได้ถูกยุบพรรคเมื่อวันที่ 17 เมษายน พ.ศ. 2532 

## พรรคแรงงานประชาธิปไตย
พรรคแรงงานประชาธิปไตย จดทะเบียนจัดตั้งพรรคขึ้นมาใหม่ในชื่อพรรคแรงงานประชาธิปไตย เมื่อวันที่ 6 กันยายน พ.ศ. 2525  มีนายเสรี สุชาตะประคัลภ์ เป็นหัวหน้าพรรคอีกครั้ง

ต่อมาในเดือนมิถุนายน พ.ศ. 2529 ได้มีการเปลี่ยนหัวหน้าพรรคเป็น ประเสริฐ ทรัพย์สุนทร และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 พรรคแรงงานประชาธิปไตย ได้รับเลือกตั้ง ส.ส. จำนวน 1 ที่นั่ง คือ พันเอก สมคิด ศรีสังคม จากจังหวัดอุดรธานี และนับเป็น ส.ส.เพียงคนเดียวของพรรค

พรรคแรงงานประชาธิปไตย ถูกยุบพรรคเมื่อวันที่ 17 เมษายน พ.ศ. 2532 

## อ้างอิง


ร
หมวดหมู่:พรรคการเมืองไทยที่ก่อตั้งเมื่อ พ.ศ. 2511
หอหลวง

**หอหลวง** คือหอหนังสือหลวง ตั้งอยู่ภายในพระบรมมหาราชวังโดยมีหออาลักษณ์ตั้งอยู่ใกล้กัน หอหลวงเป็นสถานที่เก็บ รักษาเอกสารราชการในสมัยโบราณ ได้แก่ ต้นฉบับตัวเขียนที่เป็นตำรา กฎหมาย จดหมายเหตุ พงศาวดาร และวรรณคดีต่าง ๆ โดยมีเจ้าพนักงานดูแลรักษาดูแลรักษา ทั้งงานด้านเอกสาร ภาษา และหนังสือ เอกสารที่เก็บอยู่ที่หอหลวงจึงเรียกว่า หนังสือหอหลวง

หอหลวงในสมัยอยุธยา ในคำให้การขุนหลวงวัดประดู่ทรงธรรม ระบุว่า อยู่ในสระ มุมกำแพงสวนกระต่าย และมีหออาลักษณ์ตั้งอยู่ใกล้กัน ที่ริมกำแพงสวนกระต่าย หอหลวงในสมัยรัตนโกสินทร์ เป็นตึกชั้นเดียว ตั้งอยู่ริมถนนหน้าพระที่นั่งอมรินทรวินิจฉัย ดังมีภาพตึกเขียนไว้ในพระวิหารหลวง วัดราชประดิษฐ์สถิตมหาสีมาราม ในห้องส่วนที่เขียนภาพการพิธีทำขนมเบื้องเลี้ยงพระ ต่อมาในปี พ.ศ. 2419 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างพระที่นั่งจักรีมหาปราสาท จึงโปรดให้รื้อตึกหอหลวงและตึกอื่น ๆ ในบริเวณเดียวกัน หลังจากนั้นไม่ปรากฏว่าสร้างหอหลวงขึ้นใหม่

## อ้างอิง

หมวดหมู่:พระบรมมหาราชวัง
คณพันธ์ ปุ้ยตระกูล

**คณพันธ์ ปุ้ยตระกูล** ชื่อเล่น **เฟิร์ส** (เกิด 3 กันยายน พ.ศ. 2541) เป็นนักแสดงชาวไทย สังกัด GMMTV เป็นที่รู้จักบทบาท แซน จากซีรีส์ เพื่อนต้องห้าม คู่กับ ธนวัฒน์ รัตนกิจไพศาล (ข้าวตัง) 

## ประวัติ
คณพันธ์ ปุ้ยตระกูล เกิดวันที่ 3 กันยายน พ.ศ. 2541 เป็นบุตรชายคนกลางของครอบครัว มีพี่ชาย 1 คน และน้องชาย 1 คน จบการศึกษาระดับมัธยมตอนต้นจากโครงการห้องเรียนพิเศษวิทยาศาสตร์ โรงเรียนศรีบุณยานนท์ และต่อมาศึกษาต่อระดับมัธยมศึกษาตอนปลายที่ โรงเรียนสวนกุหลาบวิทยาลัย ปัจจุบันสำเร็จการศึกษาระดับปริญญาตรี สาขานวัตกรรมสื่อสารสังคม เอกการจัดการธุรกิจไซเบอร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เริ่มเข้าสู่วงการบันเทิงจากการเป็นนักแสดง GMMTV มีผลงานซีรีส์เรื่องแรก เวกอัปชะนี รวมถึงเซ็นสัญญา GMMTV ด้วย ต่อมาได้เล่นซีรีส์ เกมล่าเธอ ซึ่งรับบทเป็น เรียว

ในปี พ.ศ.2565 ได้เล่นซีรีส์ คาธ คู่กับ ข้าวตัง ธนวัฒน์ ครั้งแรก และต่อมาร่วมแสดง พระจันทร์มันไก่ ร่วมกับ ข้าวตัง ธนวัฒน์  

## ผลงาน

### รายการ

### ซีรีส์

### เพลง

### มิวสิควิดีโอ

## อ้างอิง

## แหล่งข้อมูลอื่น
* 
* 

หมวดหมู่:นักแสดงชายชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นักแสดงสังกัดจีเอ็มเอ็มทีวี
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
ยูบอมีร์ ริสต็อฟสกี

**ยูบอมีร์ ริสต็อฟสกี** (; ; 29 พฤศจิกายน ค.ศ. 1969 – ) เป็นทั้งผู้จัดการทีมและอดีตนักฟุตบอลชาวเซอร์เบีย 

## ผลงานในฐานะนักฟุตบอลระดับอาชีพ
ริสต็อฟสกี ทำหน้าที่ร่วมกับทีมบอรัตส์ชาชัก ในลีกสูงสุดของสหพันธ์สาธารณรัฐยูโกสลาเวีย ก่อนที่จะย้ายไปประเทศโปรตุเกสในช่วงฤดูร้อนปี ค.ศ. 1995 โดยอยู่ที่นั่นจนจบอาชีพของเขา ซึ่งริสต็อฟสกีทำหน้าที่ร่วมกับทีมสโมสรฟุตบอลอูนีเยาดามาไดรา, ปึนาฟีแยล และนาซียูนัลดามาไดรา

## ผลงานในฐานะผู้จัดการทีม
หลังจากการทำหน้าที่เป็นนักฟุตบอลในระดับอาชีพ ริสต็อฟสกีได้กลับไปเซอร์เบียและเริ่มต้นอาชีพผู้จัดการทีมของเขากับสโมสรในลีกระดับล่าง หลังจากประสบความสำเร็จอย่างมากกับทีมโปรเลเทร์นอวีซาด ริสต็อฟสกีได้เซ็นสัญญากับสโมสรฟุตบอลสปาร์ตักซูบอตีตซา ของการแข่งเซอร์เบียนซูเปอร์ลีกาในเดือนธันวาคม ค.ศ. 2010 และในเดือนมิถุนายน ค.ศ. 2011 ริสต็อฟสกีได้ย้ายไปเข้าร่วมสังกัดสโมสรฟุตบอลวอยวอดีนา โดยอยู่ที่นั่นเพียงสองเดือนเท่านั้น จากนั้น ในเดือนกันยายน ค.ศ. 2011 ริสต็อฟสกีได้เซ็นสัญญากับสโมสรฟุตบอลนอวีปาซาร์ ก่อนที่จะมีการเปลี่ยนผู้ทำหน้าที่หลังจากนั้นโดยดราก็อลยุบ เบกวาลัตส์

ค.ศ. 2018 ริสต็อฟสกีทำหน้าที่เป็นหัวหน้าผู้ฝึกสอนให้แก่สโมสรฟุตบอลราชนาวี ในศึกไทยลีก ฤดูกาล 2561 ซึ่งในวันที่ 10 มิถุนายนของปีดังกล่าว ทีมของเขาเป็นฝ่ายชนะสโมสรฟุตบอลชลบุรี 3 ประตูต่อ 1 และวันที่ 17 มิถุนายน ทีมของเขาเป็นฝ่ายชนะสโมสรฟุตบอลบางกอกกล๊าส 1 ประตูต่อ 0 ที่ลีโอสเตเดียม รวมถึงในวันที่ 24 มิถุนายน ทีมของเขาเป็นฝ่ายชนะสโมสรฟุตบอลพัทยา ยูไนเต็ด 4 ประตูต่อ 1

## อ้างอิง

หมวดหมู่:กองกลางฟุตบอล
หมวดหมู่:ชาวเซอร์เบียในประเทศไทย
หมวดหมู่:ผู้จัดการทีมฟุตบอลชาวเซอร์เบีย
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมสโมสรฟุตบอลวอยวอดีนา
หมวดหมู่:ผู้จัดการทีมสโมสรฟุตบอลขอนแก่น ยูไนเต็ด
หมวดหมู่:ผู้จัดการทีมสโมสรฟุตบอลราชนาวี
หมวดหมู่:ผู้จัดการทีมสโมสรฟุตบอลสุโขทัย
สถาบันมัคส์ พลังค์ เพื่อการวิจัยระบบสุริยะ

**สถาบันมัคส์ พลังค์เพื่อการวิจัยระบบสุริยะ** () หรือย่อว่า **เอ็มเพเอ็ส** () เป็นสถาบันวิจัยด้านดาราศาสตร์และฟิสิกส์ดาราศาสตร์ ปัจจุบันตั้งอยู่ในเมืองเกิททิงเงิน ประเทศเยอรมนี สถาบันนี้ก่อตั้งใน ค.ศ. 1934 ในสมัยนาซีเยอรมนี เมื่อแรกก่อตั้งมีฐานะเป็นฐานทดสอบของกองทัพอากาศเยอรมัน ก่อนที่ใน ค.ศ. 2004 จะเปลี่ยนชื่อเป็นสถาบันมัคส์ พลังค์ เพื่อการวิจัยระบบสุริยะ โดยอยู่ในการกำกับของสมาคมมัคส์ พลังค์

หมวดหมู่:สมาคมมัคส์ พลังค์
หมวดหมู่:สถาบันวิจัยในประเทศเยอรมนี
สถาบันมัคส์ พลังค์ เพื่อดาราศาสตร์วิทยุ

**สถาบันมัคส์ พลังค์ เพื่อดาราศาสตร์วิทยุ** () เป็นสถาบันวิจัยด้านดาราศาสตร์วิทยุ ตั้งอยู่ในเมืองบ็อน ประเทศเยอรมนี ถือเป็นหนึ่งใน 80 สถาบันที่สังกัดสมาคมมัคส์ พลังค์ เดิมทีสถาบันนี้มีฐานะเป็นคณะหนึ่งของมหาวิทยาลัยบ็อน ก่อนที่จะแยกตัวออกมาเป็นสถาบันในภายหลัง สถาบันนี้มีกล้องโทรทัศน์วิทยุเอ็ฟเฟิลส์แบร์ค (Effelsberg) ขนาดเส้นผ่าศูนย์กลาง 100 เมตรในความดูแล ซึ่งเป็นกล้องโทรทัศน์วิทยุขนาดใหญ่ที่สุดของโลก

## ดูเพิ่ม
* สมาคมมัคส์ พลังค์ เพื่อความก้าวหน้าแห่งศาสตร์
* สถาบันมัคส์ พลังค์ เพื่อการวิจัยระบบสุริยะ

หมวดหมู่:สมาคมมัคส์ พลังค์
หมวดหมู่:สถาบันวิจัยในประเทศเยอรมนี
เมืองชนะสมบูรณ์

**ชนะสมบูรณ์** เป็น*[[เมืองของประเทศลาว|เมือง]]* (เทียบเท่ากับอำเภอของประเทศไทย) ของแขวงจำปาศักดิ์ทางตอนใต้ของประเทศลาว

## เมืองและหมู่บ้าน

## อ้างอิง

ชนะสมบูรณ์
หมวดหมู่:เขตแดนไทย–ลาว
อุบัติเหตุการสังหารด้วยขวานของชาวเกาหลี

**อุบัติเหตุการสังหารด้วยขวานของชาวเกาหลี** (; Hanja: 板門店도끼殺人事件,도끼蠻行事件; คำอ้างถึง, *อุบัติเหตุการสังหารด้วยขวานแห่งพันมุนจ็อม*) เป็นเหตุการณ์สังหารทหารจากกองทัพสหรัฐ 2 นาย คือ ร้อยเอก อาเธอร์ บอนิเฟอร์ และร้อยตรี มาร์ค เบอเรท โดยทหารของฝั่งเกาหลีเหนือ เมื่อวันที่ 18 สิงหาคม ค.ศ. 1976 ในพื้นที่ความมั่นคงร่วม (JSA) ที่ตั้งอยู่ในเขตปลอดทหารเกาหลี (DMZ) ทหารจากกองทัพสหรัฐได้เข้าไปตัดต้นไม้ของฝั่งพรรคแรงงานเกาหลีโดยในที่แห่งนี้เป็นที่ลับตาต่อผู้ตรวจการของสหประชาชาติ ทำให้ไม่สามารถเห็นเหตุการณ์ได้ หลังจากเหตุการณ์ เจ้าหน้าที่ของฝั่งเกาหลีเหนือได้อ้างว่า ต้นป็อบปูลัสที่ทหารสหรัฐจะตัดนั้นเป็นต้นไม้ที่ปลูกโดย คิม อิล-ซ็อง

สามวันหลังจากเกิดเหตุการณ์ทางสหรัฐอเมริกาและเกาหลีใต้ได้รวบรวมกองกำลังเริ่มปฏิบัติการณ์พัว เบินเยน ซึ่งเป็นปฏิบัติการณ์ที่จะตัดต้นไม้ทิ้งเพื่อแสดงอำนาจให้เกาหลีเหนือได้เห็น ถึงครานั้นเกาหลีเหนือได้ได้ออกมาแสดงความเสียใจต่อสิ่งกับเหตุการณ์ที่เกิดขึ้น

หนึ่งในทหารของเกาหลีใต้ที่ได้เข้าร่วมปฏิบัติการณ์ คือ มุน แจ-อิน ปัจจุบันได้ดำรงตำแหน่งประธานาธิบดีเกาหลีใต้

## อ้างอิง

## แหล่งข้อมูลอื่น
*Images of the Axe Murder Incident  | Jsavets.org
*''Conflict over a Tree in the DMZ'' | BBC World Service, August 18, 2016
*The "Axe Murder Incident" and Operation Paul Bunyan, Veterans of Foreign Wars Post 791 (archive)

## หนังสืออ่านเพิ่มเติม
*

หมวดหมู่:เขตปลอดทหารเกาหลี
หมวดหมู่:ความสัมพันธ์เกาหลีเหนือ–สหรัฐ
หมวดหมู่:ประวัติศาสตร์การทหารของเกาหลีเหนือ
เจ้าหญิงฟีโอโดราแห่งเดนมาร์ก

** เจ้าหญิงฟีโอโดราแห่งเดนมาร์ก**  ( ; 3 กรกฎาคม ค.ศ. 1910 - 17 มีนาคม ค.ศ. 1975) ทรงเป็นเจ้าหญิงแห่งเดนมาร์ก พระธิดาในเจ้าชายฮารัลด์แห่งเดนมาร์กกับเจ้าหญิงเฮ็ลเลนา อาเดิลไฮท์แห่งเดนมาร์ก

## พระประวัติ
เจ้าหญิงฟีโอโดรา ประสูติเมื่อวันที่ 3 กรกฎาคม ค.ศ. 1910 เป็นพระธิดาพระองค์แรกในเจ้าชายฮารัลด์แห่งเดนมาร์กและเจ้าหญิงเฮเลนา แอดิเลดแห่งเดนมาร์ก เป็นพระราชนัดดาในสมเด็จพระเจ้าเฟรเดอริกที่ 8 แห่งเดนมาร์ก

## เสกสมรส
พระองค์ทรงเสกสมรสกับเจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974) ซึ่งเป็นพระญาติกันเนื่องจากทรงเป็นพระราชนัดดาในสมเด็จพระเจ้าเฟรเดอริกที่ 8 แห่งเดนมาร์กเหมือนกัน โดยเจ้าหญิงฟีโอโดรา รับพระราชทานพระอิสริยยศที่ **เจ้าหญิงแห่งเชาม์บวร์ค-ลิพเพอ พระชายา** ทั้งสองมีพระบุตรดังนี้
#เจ้าชายวิลเฮ็ล์มแห่งเชาม์บวร์ค-ลิพเพอ (ประสูติ ค.ศ. 1939)
#เจ้าชายวัลเดอมาร์แห่งเชาม์บวร์ค-ลิพเพอ
#เจ้าหญิงมารีแห่งเชาม์บวร์ค-ลิพเพอ
#เจ้าชายฮารัลท์แห่งเชาม์บวร์ค-ลิพเพอ

เจ้าหญิงฟีโอโดราสิ้นพระชนม์เมื่อวันที่ 17 มีนาคม ค.ศ. 1975 สิริพระชันษา 64 ปี

หมวดหมู่:บุคคลที่เกิดในปี พ.ศ. 2453
หมวดหมู่:บุคคลที่เสียชีวิตในปี พ.ศ. 2518
หมวดหมู่:ราชวงศ์กลึคส์บวร์ค (เดนมาร์ก)
หมวดหมู่:เจ้าหญิงเดนมาร์ก
หมวดหมู่:ราชวงศ์ลิพเพอ
ความสัมพันธ์ระหว่างแพทย์กับผู้ป่วย

[thumb|[แพทย์, พยาบาลด้านข้างของเขา พร้อมทำการทดสอบเลือดที่โรงพยาบาลในปี 1980]]

ความสัมพันธ์ระหว่างแพทย์กับผู้ป่วยเป็นส่วนสำคัญของการแพทย์ เมื่อมีความสัมพันธ์ที่ดีระหว่างทั้งสอง เป็นไปได้ที่จะให้มีสุขภาพดี ความสัมพันธ์นี้ก็อยู่ที่ฐานของจริยธรรมทางการแพทย์ โรงเรียนแพทย์หลายแห่งสอนแพทย์จะให้ความสัมพันธ์อย่างมืออาชีพกับผู้ป่วย การเคารพศักดิ์ศรีและสิทธิส่วนบุคคลของผู้ป่วย

ความสัมพันธ์นี้มีข้อมูลอสมมาตร แม้ว่าหมอรู้มากกว่าผู้ป่วย แต่ต้องมีการอธิบายสถานการณ์ของผู้ป่วย และมีการขอให้ผู้ป่วยรักษาสิ่งที่ควรจะทำ มีความสัมพันธ์ที่คล้ายกันมากระหว่างผู้ป่วยและพยาบาลนักหรือจิตวิทยา

หมวดหมู่:จริยธรรมทางการแพทย์
หมวดหมู่:แพทย์
หมวดหมู่:สังคมวิทยาการแพทย์
หมวดหมู่:การแพทย์ในสังคม
162173 รีวงู

**162173 รีวงู** (Ryugu) หรือ **** ตามการตั้งชื่อดาวเคราะห์น้อยชั่วคราว เป็นเทห์ฟ้าใกล้โลก (NEO) และเป็นดาวเคราะห์น้อยที่มีศักยภาพเป็นอันตรายต่อโลก (PHO) ดวงหนึ่งในกลุ่มอะพอลโล มีขนาดเส้นผ่านศูนย์กลางประมาณ 1 กิโลเมตร ถือเป็นวัตถุท้องฟ้าสีเข้มที่จัดอยู่ในชนิดของสเปกตรัมประเภท Cg ซึ่งมีคุณสมบัติเป็นดาวเคราะห์น้อยทั้งประเภท G และ C ดาวเคราะห์น้อยรีวงูเป็นเป้าหมายของการสำรวจโดยยานสำรวจอวกาศ ฮายาบูซะ 2 ซึ่งปล่อยจากโลกเมื่อเดือนธันวาคม พ.ศ. 2557 มีกำหนดถึงเป้าหมายในเดือนมิถุนายน พ.ศ. 2561 เพื่อเก็บตัวอย่างส่งกลับโลก และกลับถึงโลกราวปลายปี พ.ศ. 2563

## ประวัติ
นักดาราศาสตร์ในโครงการวิจัยดาวเคราะห์น้อยใกล้โลกลินคอล์น (LINEAR) ค้นพบดาวเคราะห์น้อยรีวงูเมื่อวันที่ 10 พฤษภาคม พ.ศ. 2542 (ค.ศ. 1999) ณ ศูนย์ปฏิบัติการห้องทดลองลินคอล์น (Lincoln Laboratory's ETS) ใกล้เมืองซอคอร์โร รัฐนิวเม็กซิโก สหรัฐ และให้ชื่อดาวเคราะห์น้อยดวงนี้ว่า  ตามการตั้งชื่อชั่วคราว

## ชื่อ
ดาวเคราะห์น้อย  ได้รับการตั้งชื่ออย่างเป็นทางการว่า "รีวงู" () เมื่อวันที่ 28 กันยายน พ.ศ. 2558 โดยศูนย์ดาวเคราะห์น้อย (เลขอ้างอิง M.P.C 95804) ชื่อ "รีวงู" นั้นมีที่มาจาก "รีวงูโจ" () หรือ "ปราสาทพระราชวังมังกร" ที่ปรากฏในคติชนญี่ปุ่นเรื่อง อูราชิมะ ทาโร ชาวประมงผู้ซึ่งขี่หลังเต่าไปยังพระราชวังใต้น้ำรีวงูโจ และเมื่อกลับขึ้นฝั่งเขาได้นำกล่องปริศนามาด้วย หากจะเปรียบเทียบก็เหมือนกับที่ยานสำรวจฮายาบูซะ 2 นำตัวอย่างจากดาวเคราะห์น้อยกลับมายังโลก

## ลักษณะ
### วงโคจร
ดาวเคราะห์น้อยรีวงูโคจรรอบดวงอาทิตย์ด้วยระยะห่างระหว่าง 0.96–1.41 หน่วยดาราศาสตร์ (AU) มีระยะกึ่งแกนเอก 1.19 AU ใช้เวลาโคจรครบหนึ่งรอบ 474 วันหรือ 16 เดือน วงโคจรมีความเยื้องศูนย์กลาง 0.19 และความเอียง 6 องศาเมื่อเทียบกับสุริยวิถี มีระยะร่วมวงโคจรที่น้อยที่สุด (MOID) กับโลก 95,400 กิโลเมตร หรือเพียง 23% ของระยะห่างระหว่างโลกกับดวงจันทร์

### ลักษณะทางกายภาพ
[thumb|280px|ยานสำรวจอวกาศ ''[ฮายาบูซะ 2'']]
เมื่อปี พ.ศ. 2555 นักดาราศาสตร์โทมัส จี. มึลเลอร์และคณะ ได้ศึกษาดาวเคราะห์น้อยรีวงูด้วยการสังเกตการณ์หลายรูปแบบ และให้ความเห็นว่าดาวเคราะห์น้อยนั้นแทบจะเป็นทรงกลม มีการหมุนรอบตัวเองสวนทางกับดวงอาทิตย์ (retrograde rotation) มีเส้นผ่านศูนย์กลางประสิทธิภาพ (effective diameter) 0.85–0.88 กิโลเมตร และมีอัตราส่วนสะท้อนเรขาคณิต (geometric albedo) 0.044–0.050 นอกจากนี้ยังได้ประมาณขนาดเม็ดของวัสดุพื้นผิวดาวไว้ระหว่าง 1–10 มิลลิเมตร

ภาพชุดแรกของดาวเคราะห์น้อยรีวงู ถ่ายโดยยานสำรวจฮายาบูซะ 2 เผยแพร่เมื่อวันที่ 14 มิถุนายน พ.ศ. 2561 ขณะที่ยานอยู่ห่างจากดาว 700 กิโลเมตร เผยให้เห็นว่าดาวเคราะห์น้อยมีรูปทรงอย่างเพชร ยานสำรวจฮายาบูซะ 2 ยังคงถ่ายภาพอย่างต่อเนื่องในขณะที่เข้าใกล้ดาวมากขึ้น

### ส่วนประกอบและมูลค่าดาว
อ้างอิงตามเว็บไซต์แอสเทอแรงค์ (Asterank) ซึ่งดำเนินงานโดยบริษัท Planetary Resources ดาวเคราะห์น้อยรีวงูมีองค์ประกอบทางเคมีได้แก่ นิกเกิล เหล็ก โคบอลต์ น้ำ ไนโตรเจน ไฮโดรเจน และแอมโมเนีย และมีการประเมินมูลค่าดาวปัจจุบันเพื่อการทำเหมืองแร่ไว้ที่ 82,760 ล้านดอลลาร์สหรัฐ

## ดูเพิ่ม

* ดาวเคราะห์น้อยใกล้โลก

## อ้างอิง

## บรรณานุกรม
* 
* 
* 

หมวดหมู่:ดาวเคราะห์น้อยใกล้โลก
หมวดหมู่:ดาวเคราะห์น้อยประเภท C
หมวดหมู่:ดาวเคราะห์น้อยประเภท G
หมวดหมู่:วัตถุทางดาราศาสตร์ที่ค้นพบในปี พ.ศ. 2542
ซาแมนธา!

***ซาแมนธา!*** () เป็นซีรีส์โทรทัศน์แนวระทึกขวัญของประเทศบราซิล สร้างโดย Felipe Braga วางจำหน่ายทั่วโลกเมื่อวันที่ 6 กรกฎาคม พ.ศ. 2561 โดยเน็ตฟลิกซ์

ฤดูกาลที่ 2 ฉายรอบปฐมทัศน์เมื่อวันที่ 19 เมษายน พ.ศ. 2562

## เนื้อเรื่อง

## นักแสดง
* Emanuelle Araújo รับบทเป็น Samantha Alencar แม่ของ Cindy Alencar และ Brandon Alencar
* Douglas Silva รับบทเป็น Douglas "Dodói" Alencar สามีของ Samantha Alencar พ่อของ Cindy Alencar และ Brandon Alencar
* Sabrina Nonato รับบทเป็น Cindy Alencar ลูกสาวของ Samantha Alencar และ Douglas Silva น้องสาวของ Brandon Alencar
* Cauã Gonçalves รับบทเป็น Brandon Alencar บุตรแห่ง Samantha Alencar และ Douglas Silva บราเดอร์ Cindy Alencar
* Daniel Furlan รับบทเป็น Marcinho
## อ้างอิง

## แหล่งข้อมูลอื่น

**[http://www.netflix.com/WiMovie/80173174 ซาแมนธา!]* ใน เน็ตฟลิกซ์
* 

หมวดหมู่:ผลงานต้นฉบับของเน็ตฟลิกซ์
หมวดหมู่:ผลงานต้นฉบับภาษาโปรตุเกสของเน็ตฟลิกซ์
หมวดหมู่:ภาพยนตร์ชุดทางโทรทัศน์บราซิล
ถ้ำหลวง

**ถ้ำหลวง** อาจหมายถึง
* ถ้ำหลวงนางนอน วนอุทยานถ้ำหลวง-ขุนน้ำนางนอน อำเภอแม่สาย จังหวัดเชียงราย
* ถ้ำหลวงแม่สรวย อำเภอแม่สรวย จังหวัดเชียงราย
* ถ้ำหลวงแม่สาบ อุทยานแห่งชาติขุนขาน อำเภอสะเมิง จังหวัดเชียงใหม่
* ถ้ำหลวงสะเกิน อุทยานแห่งชาติถ้ำสะเกิน จังหวัดน่าน/พะเยา
* ถ้ำหลวงผาเวียง อำเภอบ้านโฮ่ง จังหวัดลำพูน
มอ 6/5 ปากหมา ท้าแม่นาค

**ม.6/5 ปากหมาท้าแม่นาค** เป็นภาพยนตร์ไทย 3 มิติ แนวสยองขวัญ-คอมเมดี้ สร้างโดย พระนครฟิล์ม ออกฉายเมื่อวันที่ 10 เมษายน พ.ศ. 2557 ผลงานกำกับของพชร์ อภิรุจ นำแสดงโดย คุณาธิป ปิ่นประดับ , วิทวัส ท้าวคำลือ , ภูวดล เวชวงศา , กิตติพัฒน์ สมานตระกูลชัย , วรชัย ศิริคงสุวรรณ , ฤทธิชัย ตะสาริกา , ไบรอัน การ์ตั้น , ศุภกิจ อมรฐิติพงศ์ , สิรภพ มานาธิคุณ

การโฆษณาทางโทรทัศน์ใช้ชื่อว่า *ม.6/5 ปากกล้าท้าแม่นาค*
## เรื่องย่อ
เรื่องราวของแก๊งนักเรียนประจำห้องม.6/5 ที่นิยมชมชอบการลองของ และการล่าท้าผีตามบ้านร้าง เป้าหมายล่าสุดของพวกเขาคือ "ตึกแดง" ที่มีตำนานร่ำลือว่ามีเด็กนักเรียนกระโดดตึกฆ่าตัวตาย ทำให้ตึกถูกปิดร้าง ด้วยความปากดีของพวกเขาที่ท้าทายสิ่งลี้ลับอย่างลองดี ทำให้ได้เจอเข้ากับเรื่องราวที่ทำให้พวกเขาจำไม่ลืมกับการ "ปากหมา ท้าแม่นาค" ในครั้งนี้

## นักแสดง
* คุณาธิป ปิ่นประดับ **รับบท** นิก
* วิทวัส ท้าวคำลือ **รับบท** มาร์ค
* ภูวดล เวชวงศา	**รับบท**	 เจมส์
* กิตติพัฒน์ สมานตระกูลชัย  **รับบท** บิว 
* วรชัย ศิริคงสุวรรณ **รับบท** เทป
* ฤทธิชัย ตะสาริกา **รับบท** ออย
* ไบรอัน การ์ตั้น **รับบท** ไบรอัน
* ศุภกิจ อมรฐิติพงศ์ **รับบท** เบ็นซ์
* สิรภพ มานิธิคุณ **รับบท** เน็ท
* ภัทรวรินทร์ ทิมกุล **รับบท** ครูพรรณี 
* ฌัชฌา รุจินานนท์ **รับบท** ครูวันเพ็ญ
* ปิติพน พรตรีสัตย์ **รับบท** ครูสมาน
## เพลงประกอบภาพยนตร์
*แม่นาคช่วยที **ร้องโดย** นักแสดง ม.6/5 ปากหมาท้าแม่นาค

## อ้างอิง
* 

หมวดหมู่:ภาพยนตร์ไทย
หมวดหมู่:ภาพยนตร์ที่กำกับโดย พจน์ อานนท์
หมวดหมู่:ภาพยนตร์ผีไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ตลกไทย
หมวดหมู่:ภาพยนตร์ไทย 3 มิติ
หมวดหมู่:ภาพยนตร์ไทย 3 มิติในปี พ.ศ. 2557
หมวดหมู่:ภาพยนตร์ไทยที่ออกฉายในปี พ.ศ. 2557
บิล นิโคลสัน

**วิลเลี่ยม เอ็ดเวิร์ด นิโคลสัน** OBE (26 มกราคม 1919 – 23 ตุลาคม 2004) เป็นนักฟุตบอล, โค้ช, ผู้จัดการทีม และแมวมองชาวอังกฤษ ซึ่งทำงานให้กับ ทอตนัมฮอตสเปอร์ มาเป็นเวลา 55 ปี เขาถือเป็นหนึ่งในบุคคลที่สำคัญที่สุดในประวัติศาสตร์ของสโมสร โดยคว้าถ้วยรางวัลสำคัญถึง 8 ใบตลอดระยะเวลา 16 ปีในฐานะผู้จัดการทีมของ ทอตนัมฮอตสเปอร์ และที่โดดเด่นที่สุดก็คือการนำทีมคว้าดับเบิลแชมป์ในฤดูกาล 1960-61

## ประวัติ
เกิดใน สการ์โบโรห์ นอร์ธไรดิงออฟยอร์คเชอร์ เป็นลูกคนที่ 8 จากทั้งหมด 9 คน นิโคลสันเคยเป็นนักเรียนที่โรงเรียนมัธยมต้นแกลดสโตน โร้ด ก่อนเข้าเรียนที่โรงเรียนมัธยมชายสการ์โบโร เขาทำงานซักรีดหลังเลิกเรียน เมื่ออายุ 17 ปี เขาได้รับเชิญให้ไปทดสอบฝีเท้าที่ ทอตนัมฮอตสเปอร์ ซึ่งเขามาถึงเมื่อวันที่ 16 มีนาคม ค.ศ. 1936 หลังจากเล่นให้กับ Young Liberals และ Scarborough Working Men's Club

## อ้างอิง

หมวดหมู่:ปีกฟุตบอลชาย
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:นักฟุตบอลทีมชาติอังกฤษ
บ
หมวดหมู่:ผู้จัดการทีมในชุดชนะเลิศยูฟ่ายูโรปาลีก
หมวดหมู่:ผู้จัดการทีมสโมสรฟุตบอลทอตนัมฮอตสเปอร์
หมวดหมู่:เจ้าหน้าที่สโมสรฟุตบอลทอตนัมฮอตสเปอร์
หมวดหมู่:เจ้าหน้าที่สโมสรฟุตบอลเวสต์แฮมยูไนเต็ด
หมวดหมู่:ผู้ได้รับการบรรจุชื่อเข้าสู่หอเกียรติยศฟุตบอลอังกฤษ
การแลกเปลี่ยนเชลย

**การแลกเปลี่ยนเชลย** () เป็นข้อตกลงกับฝ่ายตรงข้ามในความขัดแย้งที่จะปล่อยเชลย: เชลยศึก, สายลับ, ตัวประกัน ฯลฯ บางครั้ง ศพก็มีส่วนเกี่ยวข้องในการแลกเปลี่ยน

## อนุสัญญาเจนีวา
ภายใต้อนุสัญญาเจนีวา เชลยที่ไม่สามารถมีส่วนร่วมในสงครามเนื่องจากความเจ็บป่วยหรือทุพพลภาพมีสิทธิได้รับการส่งตัวกลับประเทศของตน นั่นคือไม่คำนึงถึงจำนวนของนักโทษที่ได้รับผลกระทบ; อำนาจกักขังไม่สามารถปฏิเสธคำขอที่จริงใจได้

ภายใต้อนุสัญญาเจนีวา (ค.ศ. 1929) ข้อบังคับนี้ครอบคลุมในข้อ 68 ถึง 74 และภาคผนวก ซึ่งหนึ่งในโครงการแลกเปลี่ยนที่ใหญ่ที่สุดได้ดำเนินการโดยกาชาดสากลในช่วงสงครามโลกครั้งที่สองภายใต้ข้อกำหนดเหล่านี้ และภายใต้อนุสัญญาเจนีวาฉบับที่สามของปี ค.ศ. 1949 ครอบคลุมในข้อ 109 ถึง 117

สงครามโลกครั้งที่สองในยูโกสลาเวีย มีการต่อสู้ที่โหดเหี้ยมระหว่างกองกำลังติดอาวุธของไรช์ที่สาม กับพรรคพวกที่นำโดยพรรคคอมมิวนิสต์ อย่างไรก็ตามของเรื่องนี้ ทั้งสองฝ่ายได้เจรจาแลกเปลี่ยนเชลยจากจุดเริ่มต้นของสงคราม ภายใต้สถานการณ์การติดต่อครั้งแรกนี้ได้กลายเป็นข้อตกลงการแลกเปลี่ยนอย่างเป็นทางการ โดยเน้นการสร้างโซนที่เป็นกลาง และอาจเป็นเช่นเดียวกับยุโรปที่ถูกเยอรมนียึดครอง ที่มีการแลกเปลี่ยนเชลยเป็นประจำจนกระทั่งปลายเมษายน ค.ศ. 1945 ที่สามารถช่วยชีวิตไว้ได้หลายพันชีวิต

## ดูเพิ่ม
* การส่งผู้ร้ายข้ามแดน

## อ้างอิง

หมวดหมู่:เชลยศึก
โปเกมอน เควสต์

***โปเกมอน เควสต์*** (; ) เป็นวิดีโอเกมแอ็คชั่นผจญภัยพัฒนาโดยบริษัทเกมฟรีก และจำหน่ายโดยนินเท็นโดและเดอะโปเกมอนคอมพานีออกจำหน่ายนินเท็นโดสวิตช์ทั่วโลกในวันที่ 30 พฤษภาคม ค.ศ. 2018 และ จำหน่ายไอโอเอสและแอนดรอยด์ทั่วโลกในวันที่ 27 มิถุนายน ค.ศ. 2018

## วิธีการเล่น

## อ้างอิง

หมวดหมู่:เกมสำหรับนินเท็นโดสวิตช์
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมเล่นฟรี
ชาตรี โสภณพนิช

**ชาตรี โสภณพนิช** (28 กุมภาพันธ์ พ.ศ. 2477 – 24 มิถุนายน พ.ศ. 2561) นักธุรกิจชาวไทยเชื้อสายจีน อดีตประธานกรรมการ ธนาคารกรุงเทพ

## ประวัติ
ชาตรีเกิดเมื่อวันที่ 28 กุมภาพันธ์ พ.ศ. 2477 ที่ประเทศสยาม เป็นบุตรคนที่ 2 จากทั้งหมด 7 คนของชิน โสภณพนิช ผู้ก่อตั้งธนาคารกรุงเทพ ชาตรีจบการศึกษาด้านเศรษฐศาสตร์จากฮ่องกงและด้านการธนาคารจากอังกฤษ

## การทำงาน
ชาตรีเริ่มต้นทำงานที่ธนาคาร Bank of London ก่อนจะเดินทางกลับประเทศไทย เข้าทำงานที่บริษัท เอเชียทรัสต์ เมื่อ พ.ศ. 2501 จากนั้นจึงเริ่มเข้าทำงานที่ธนาคารกรุงเทพเมื่อวันที่ 1 ตุลาคม พ.ศ. 2502 โดยเลื่อนตำแหน่งสูงขึ้นเรื่อย ๆ ก่อนจะได้รับการแต่งตั้งให้เป็นกรรมการผู้จัดการใหญ่คนที่ 4 ของธนาคารกรุงเทพ สืบต่อจากบุญชู โรจนเสถียร เมื่อ พ.ศ. 2523 โดยดำรงตำแหน่งนี้นานถึง 12 ปี ก่อนจะส่งต่อตำแหน่งให้กับนาย ชาติศิริ โสภณพนิช บุตรชายคนโตเมื่อ พ.ศ. 2535 และได้ขึ้นดำรงตำแหน่งประธานกรรมการเมื่อเดือนพฤศจิกายน ปีเดียวกัน นอกจากนี้นายชาตรียังดำรงตำแหน่งสำคัญ ๆ ทั้งในประเทศและต่างประเทศ

## ถึงแก่อนิจกรรม
ชาตรีถึงแก่อนิจกรรมเมื่อวันที่ 24 มิถุนายน พ.ศ. 2561 เวลา 20.00 น. ที่ โรงพยาบาลบำรุงราษฎร์ ด้วยโรคชรา สิริอายุได้ 84 ปี มีพิธีศพที่วัดพระมหาไถ่ ก่อนจะเคลื่อนศพไปฝังยังสุสานวัดนักบุญนิโคลัส เมืองพัทยา เมื่อวันที่ 2 กรกฎาคม พ.ศ. 2561

## เครื่องราชอิสริยาภรณ์

## อ้างอิง


หมวดหมู่:ชาวไทยเชื้อสายแต้จิ๋ว
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:สกุลโสภณพนิช
หมวดหมู่:นักธุรกิจชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:ธนาคารกรุงเทพ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ป.ภ.
เจ้าชายคริสทีอัน-ซีกิสมุนท์แห่งปรัสเซีย

เจ้าชายคริสทีอัน-ซีกิสมุนท์แห่งปรัสเซีย ()

## พระประวัติ
เจ้าชายคริสทีอัน-ซีกิสมุนท์แห่งปรัสเซียประสูติเมื่อวันที่ 14 มีนาคม พ.ศ. 2489 เป็นพระโอรสในเจ้าชายลูอี แฟร์ดีนันท์ เจ้าชายแห่งปรัสเซีย และแกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาในเจ้าชายวิลเฮ็ล์ม มกุฎราชกุมารแห่งปรัสเซีย และเป็นพระราชปนัดดาในจักรพรรดิวิลเฮ็ล์มที่ 2 แห่งเยอรมนี

## เสกสมรส
พระองค์ทรงเสกสมรสครั้งแรกกับ เคาน์เตสนีนา เฮเลน ลีเดีย ที่ต่อมากลายเป็นพระสุณิษาใน เลนนาร์ต เบอร์นาดอตต์ โดยมีพระธิดา 1 คนที่ไม่ได้ดำรงพระอิสริยยศชั้น เจ้าหญิง แต่จัดเป็นพระราชวงศ์ปรัสเซียคือ
#เอลิซาเบธ-อเล็กซานดรา แกรนด์เมอเทน

ต่อมาทรงเสกสมรสครั้งที่ 2 กับ อเล็กซานดรา ซู รีเวนโทรว มีพระบุตรดังนี้
#เจ้าชายคริสเตียน ลุกวิค
#เจ้าหญิงอีรีนา

ว
หมวดหมู่:เจ้าชายปรัสเซีย
เดเดแอร์-โอเบอร์ลีกา

**เดเดแอร์-โอเบอร์ลีกา** () เป็นลีกฟุตบอลสูงสุดของประเทศเยอรมนีตะวันออก ก่อตั้งในปี ค.ศ. 1948 ต่อมาถูกยุบรวมเข้ากับบุนเดิสลีกาในปี ค.ศ. 1991 พร้อมกับการรวมประเทศเยอรมนี

## ทีมชนะเลิศ

## ดูเพิ่ม
* บุนเดิสลีกา

## อ้างอิง

## แหล่งข้อมูลอื่น
* The ''DDR-Oberliga'' at Fussballdaten.de
* Overall table of the ''DDR-Oberliga''
* ''DDR-Oberliga'' results & tables 
* DDR-Oberliga at Weltfussball.de
* Das deutsche Fussball Archiv
* The ''DDR-Oberliga'' at RSSSF.com
* Fußball in der DDR

หมวดหมู่:อดีตลีกฟุตบอล
หมวดหมู่:ฟุตบอลในประเทศเยอรมนีตะวันออก
หมวดหมู่:ฟุตบอลในประเทศเยอรมนี
หมวดหมู่:ฟุตบอลลีกสูงสุด
หมวดหมู่:ลีกกีฬาที่สิ้นสุดในปี พ.ศ. 2534
ราเซีย สุลต่าน จอมนางเหนือแผ่นดิน

**ราเซีย สุลต่าน จอมนางเหนือแผ่นดิน** (อังกฤษ: Razia Sultan) เป็นละครโทรทัศน์ที่สร้างขึ้นใน ค.ศ. 2015 นำแสดงโดย โรหิต ปุโรหิต ออกอากาศทางช่อง **ซีทีวี (Zee TV)** ในอินเดีย ส่วนในไทย จะออกอากาศ 2 ช่อง คือช่อง**[[ไบรต์ทีวี|ช่องไบร์ททีวี]]** โดยออกอากาศต่อจากละครเรื่อง อุบัติรัก นิรันดร และออกอากาศช่อง**ซีหนัง**ด้วย โดยใช้ชื่อว่า **ราเซีย สุลต่าน**

## เนื้อเรื่องย่อ
ช่วงปี ค.ศ. 1200 อินเดียตกอยู่ใต้การปกครองของ สุลต่านมุสลิม อิลตุตมิช แห่งราชวงศ์มัมลุก พระองค์ทรงมีพระราชธิดาองค์หนึ่งนามว่า ราเซีย ผู้มีความสามารถทางการทหาร การต่อสู้เป็นเลิศ อีกทั้งยังมีปัญญาและไหวพริบอันชาญฉลาด จนทำให้เจ้าหญิงราเซียถูกเลือกเป็นผู้สืบทอดพระราชบัลลังก์ ส่งผลให้พระนางชาห์ เดอร์ตัน พระราชินีผู้เป็นแม่เลี้ยงของเจ้าหญิงไม่พอพระทัย เพราะต้องการให้เจ้าชายฟิรุซพระโอรสของตนขึ้นครองราชย์แทน จึงทำให้พระราชวังลุกเป็นไฟ กลายเป็นศึกแห่งสายเลือดประกอบกับเรื่องราวความรักระหว่าง เจ้าหญิงราเซีย กับ อัลทูเนีย ทาสหนุ่มคนรักยังก่อให้เกิดปัญหารักต่างชนชั้น เจ้าหญิงราเซียผู้มีหัวใจแกร่งผู้นี้จึงต้องลุกขึ้นสู้และฝ่าฝันอุปสรรคนานัปการเพื่อพลิกหน้าประวัติศาสตร์ของอินเดีย ในการก้าวขึ้นมาเป็นสุลต่านหญิงองค์แรกและองค์สุดท้ายของประวัติศาสตร์ที่โลกต้องจารึก

## นักแสดง
* ปันกุรี อวัสที รับบท ราเซีย สุลต่าน
* โรหิต ปุโรหิต รับบท อิคห์ฐิยาห์ อุดดิน มาลิค อัลตูเนีย 
* ซอรับห์ ปันเดย์ รับบท จามัล อุดดิน ยาชิต
* ซูราช ธาปาร์ รับบท ชามส์ อุดดิน อิลตุตมิช
* คาลิดา ทูรี รับบท ชีทับ บีกัม
* โมหิต อบอล รับบท นาซีรุดดิน มะฮัมหมัด
* สีมา กาปูร์ รับบท ชัมชัด บีกัม (วาลิด สุลต่าน)
* สัมภาวณา เสธ รับบท ซาห์ ตุลข่าน
* อันคิต อะโรรา รับบท รุคน์ อุดดิน ฟิรัส
* ซาร่า บาร์ริ่ง รับบท ซาเชีย บีกัม (ซาเชียคนใหม่)  
*ดาลิป ทาฮิล รับบท มารุช
*มานิช กรรณะ รับบท ทัจ อลาดิน ยิลดิซ
* ภาวนา เจาฮาน รับบท ซาเชีย บีกัม (ซาเชียคนเก่า) 
* ปรานีต ภัทท์ รับบท คาซาบี กาลันดา ลาโฮรี
* ริยา ทิปสี รับบท ฟาติมา / ฟาติมา บีกัม (วาลิดาห์ สุลต่าน)   
* ฮิมานกินี ซิงห์ ยาฑุ รับบท อุสมา บีกัม (อีสมาคนเก่า) 
*จัสวินเดอร์ การ์ดเนอร์ รับบท อุสมา บีกัม (อุสมาคนใหม่)
*สวดี อนันต์ รับบท นทิรา บีกัม
*มันดาร์ จาทัฟ รับบท อิคบาล สุลต่าน (ทาฟาล สุลต่าน)
* ไบซาด ข่าน รับบท นาเซีย อัดดิน ฉาบาชา
* อนิล รัสโทกี รับบท นีซามุดดิน
* วิกรัม ชาร์มา รับบท ไบลาล ข่าน
*ปรานีต ภัทท์ รับบท ชาร์เกิร์ด
**ทรุวี ฮัลดันคาร์ รับบท ฮิปปี้

## อ้างอิง

## แหล่งข้อมูลอื่น
*
บิล อัลดัก

**วิลเลียม เจคอบ 'บิล' อัลดัก** (; 30 พฤศจิกายน ค.ศ. 1905 – 10 พฤศจิกายน ค.ศ. 1974) เป็นนักกีฬาฟุตบอลระบบออสเตรเลีย ผู้ทำหน้าที่ให้แก่ทีมฟุตสเครย์ และคอลลิงวูด ในศึกวิกทอเรียนฟุตบอลลีก (VFL)

อัลดักเริ่มลีกฤดูกาลแรกของเขาในปี ค.ศ. 1928 ร่วมกับทีมฟุตสเครย์ ส่วนในปี ค.ศ. 1930 เขาได้เข้าร่วมทีมคอลลิงวูดในตำแหน่งฮาล์ฟฟอร์เวิร์ดแฟลงเคอร์ในทีมพรีเมียร์ชิพของปีดังกล่าว

อัลดักได้รับการเกณฑ์สู่กองทัพอิมพีเรียลออสเตรเลียที่สอง และทำหน้าที่ในตะวันออกกลางช่วงปี ค.ศ. 1941 ก่อนที่จะได้รับการส่งตัวไปยังเกาะชวา ซึ่งเขาถูกประกาศว่าหายไปในปี ค.ศ. 1942 ภายหลังเขาถูกพบในค่ายกักกันเชลยศึกในประเทศไทย โดยเขาถูกใช้แรงงานที่ทางรถไฟสายมรณะในสภาพที่น่าตกใจ แต่แล้ว เขาก็ได้กลับบ้านในเดือนพฤศจิกายน ปี ค.ศ. 1945 

## อ้างอิง

* 
* Holmesby, Russell and Main, Jim (2007). *The Encyclopedia of AFL Footballers*. 7th ed. Melbourne: Bas Publishing.

หมวดหมู่:เชลยทางรถไฟสายมรณะ
ฟุตบอลโลก 2018 รอบชิงชนะเลิศ

**ฟุตบอลโลก 2018 รอบชิงชนะเลิศ** กำหนดแข่งขันในวันที่ 15 กรกฎาคม ค.ศ. 2018 ที่สนามกีฬาลุจนีกี ในมอสโก ประเทศรัสเซีย เพื่อตัดสินหาทีมชนะเลิศของการแข่งขันฟุตบอลโลก 2018 ครั้งนี้เป็นนัดชิงชนะเลิศครั้งที่ 21 ของ ฟุตบอลโลก

ทีมชนะเลิศของฟุตบอลโลกจะได้สิทธิ์เข้าแข่งขันสำหรับ ฟีฟ่าคอนเฟเดอเรชันส์คัพ 2021

## สนามแข่งขัน

## ภูมิหลัง
หลังจากที่ อุรุกวัย และ บราซิล ได้ตกรอบในรอบก่อนรองชนะเลิศ, ฝั่งจากทวีปยุโรปต่างมั่นใจได้ว่าจะเป็นแชมป์ฟุตบอลโลกเป็นครั้งที่ 4 ติดต่อกัน การแข่งขันนัดนี้ยังเป็นครั้งที่เก้าของทีมจากทวีปยุโรปทั้งหมดในนัดชิงชนะเลิศฟุตบอลโลก, ซึ่งเพิ่งเกิดขึ้นเมื่อเร็วๆ นี้ใน 2006 และ 2010

การแข่งขันครั้งนี้เป็นฟุตบอลโลกครั้งที่สามสำหรับทีมชาติฝรั่งเศส, ปรากฏขึ้นครั้งแรกใน รอบชิงชนะเลิศ ค.ศ. 1998 ในฐานะชาติเจ้าภาพ, ชัยชนะ 3–0 เหนือแชมป์เก่า บราซิล ฝรั่งเศสได้เข้าชิงชนะเลิศอีกครั้งในปี ค.ศ. 2006 แต่พวกเขาพ่ายแพ้ต่อ อิตาลี ใน การดวลลูกโทษตัดสิน หลังจากเสมอในเวลา 90 นาทีที่ 1–1. มีเพียงเยอรมนี (แปดครั้ง) และ อิตาลี (หกครั้ง) เท่านั้นที่มาถึงรอบชิงชนะเลิศได้มากที่สุดจากหลายประเทศของทวีปยุโรป ดีดีเย เดช็อง กลายเป็นคนที่สี่ที่จะเข้ามาถึงรอบชิงชนะเลิศฟุตบอลโลกในสองฐานะทั้งผู้เล่นและผู้จัดการทีม, หลังจากที่ ฟรันซ์ เบคเคนเบาเออร์, รูดี โฟลเลอร์ และ มาริโอ ซากัลโล

นัดนี้เป็นครั้งแรกของฟุตบอลโลก รอบชิงชนะเลิศ สำหรับทีมชาติโครเอเชียในการลงสนามฟุตบอลโลกเป็นครั้งที่ห้า พวกเขาคือประเทศยุโรปชาติที่ 10 และโดยรวมเป็นชาติที่ 13 ที่ทะลุเข้ารอบชิงชนะเลิศฟุตบอลโลก และเป็นผู้เข้าชิงชนะเลิศทีมแรกนับตั้งแต่ สเปน ในปี ค.ศ. 2010 

นัดชิงชนะเลิศครั้งนี้เป็นการพบกันครั้งที่หกระหว่าง ฝรั่งเศส และ โครเอเชีย, กับชัยชนะของทีมชาติฝรั่งเศสในโปรแกรมการแข่งขันครั้งที่ผ่านมากับสถิติชนะสามครั้งและเสมอสองครั้ง ครั้งแรกที่สองทีมเคยโคจรมาพบกันเกิดขึ้นใน ฟุตบอลโลก 1998 รอบรองชนะเลิศ, กับชัยชนะของชาติเจ้าภาพ ฝรั่งเศส ด้วยสกอร์ 2–1 นับเป็นหนเดียวของพวกเขาในการพบกันอ่ยางเป็นทางหารทั้งหมดเกิดขึ้นใน รอบแบ่งกลุ่มของยูโร 2004 ผลจบลงที่การเสมอกันไป 2–2 พวกเขาถัดจากนั้น และหนล่าสุด เป็นการพบกันในเดือนมีนาคม ค.ศ. 2011 กับเกมนัดกระชับมิตร, ซึ่งจบลงด้วยการเสมอกัน 0–0

## เส้นทางสู่นัดชิงชนะเลิศ

## ก่อนเกมการแข่งขัน

## การแข่งขัน
### รายละเอียด




|style="width:60%; vertical-align:top;"|
**ข้อมูลการแข่งขัน**
*90 นาที
*ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ
*ตัดสินด้วยการดวลลูกจุดโทษ เพื่อหาผู้ชนะ
*ตัวสำรองของแต่ละทีมมีรายชื่อ 12 คน
*แต่อาจใช้เปลี่ยนได้จริงแค่ 3 คน, คนที่สี่ในช่วงต่อเวลาพิเศษ
|}

### สถิติ

## หลังเกมการแข่งขัน

## ดูเพิ่ม
* ฟุตบอลโลก 2018 รอบแพ้คัดออก
* ฟีฟ่าคอนเฟเดอเรชันส์คัพ 2021

## อ้างอิง

## แหล่งข้อมูลอื่น

* 
* Official Documents and Match Documents 

รอบชิงชนะเลิศ
หมวดหมู่:ฟุตบอลโลกรอบชิงชนะเลิศ
หมวดหมู่:นัดการแข่งขันฟุตบอลทีมชาติฝรั่งเศส
คิดดีคลินิก

**คิดดีคลินิก** เป็นละครซิตคอม ของ บริษัท ภาพดีทวีสุข จำกัด และ วันเดอรามา (WONDERAMA) ออกอากาศทุกวันเสาร์-วันอาทิตย์ เวลา 19.00 น. - 20.00 น. ทางพีพีทีวี เริ่มออกอากาศเป็นครั้งแรก 13 พฤษภาคม พ.ศ. 2561 - 29 กรกฎาคม พ.ศ. 2561

## เรื่องย่อ

## ตัวละคร
### ตัวละครหลัก

### นักแสดงตัวประกอบที่ยังมีบทบาท
*
* แสดงโดย - ด.ช.กันณ์ทรงพล อนันตวุฒิ
* **ขจี**
* แสดงโดย - อาภัสสร ผาติตานนท์
* บทแสดง - พยาบาลสาวแอ๊บแบ๊ว ทำตัวราวแม่ชีเทเรซ่า แต่จริงๆแล้วเป็นสาวขี้วีน ตกหลุมรักหมอคิดดีตั้งแต่แรกพบ  จึงกลายเป็นศัตรูเบอร์หนึ่งของตอง
*
* แสดงโดย - ด.ช.สิปปกร ไชยต่อม

## บุคคลผู้สร้าง
; ทีมเขียนบท
* สร้างสรรค์ สันติมณีรัตน์, จารินี ถนอมญาติ, อาภัสสร ผาติตานนท์
; ทีมสร้างสรรค์
* WONDERAMA
; ผู้กำกับการแสดง
* ปริญญ์ กีรติรัตนลักษณ์

## รายชื่อตอน
### รายชื่อตอน (13 พฤษภาคม พ.ศ. 2561 - 5 สิงหาคม พ.ศ. 2561)

## อ้างอิง

## แหล่งข้อมูลอื่น
* เว็บไซต์ซิทคอม คิดดีคลินิก

หมวดหมู่:รายการโทรทัศน์ช่องพีพีทีวี
หมวดหมู่:จีดีเอช
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2561
หมวดหมู่:ซิตคอมไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2561
จังหวัดอากูซันเดลนอร์เต

**จังหวัดอากูซันเดลนอร์เต** (บูตูอาโนน: *Probinsya hong Agusan del Norte*; เซบัวโน: *Amihanang Agusan*) เป็นจังหวัดในเขตคารากา ประเทศฟิลิปปินส์ มีเมืองหลักชื่อว่าคาบัดบารัน อาณาเขตติดต่อกับจังหวัดฮีลากังซูรีเกาทางทิศเหนือ ติดกับจังหวัดตีโมกซูรีเกาทางทิศตะวันออก ติดกับจังหวัดตีโมกอากูซันทางทิศตะวันออกเฉียงใต้ ติดกับจังหวัดคันลูรังมีซามิสทางทิศตะวันตกเฉียงใต้ และติดกับอ่าวบูตูอันทางทิศตะวันตกเฉียงเหนือ

ตอนกลางของจังหวัดเป็นจุดกำเนิดของแม่น้ำอากูซัน ซึ่งเป็นแม่น้ำที่ยาวอันดับที่สามของประเทศ ปากแม่น้ำตั้งอยู่ที่อ่าวบูตูอัน ภูมิประเทศรอบ ๆ แม่น้ำเป็นที่ราบ ส่วนภูเขาปรากฏในพื้นที่ทางตะวันออกเฉียงเหนือและตะวันตก

จังหวัดมีทะเลสาบที่ใหญ่เป็นอันดับที่ 4 ของประเทศ ชื่อว่า ทะเลสาบมาอีนิต ตั้งอยู่ทางตอนเหนือใกล้กับเขตจังหวัดฮีลากังซูรีเกา

## อ้างอิง

## แหล่งข้อมูลอื่น

* 
* 
* Official website of the Provincial Government of Agusan del Norte


ฮ
อวิสปา ฟูกูโอกะ

**อวิสปา ฟูกูโอกะ** () เป็นสโมสรฟุตบอลอาชีพในประเทศญี่ปุ่น ปัจจุบันกำลังแข่งขันในเจ1 ลีก สโมสรตั้งอยู่ที่เขตฮากาตะ เมืองฟุกุโอะกะ จังหวัดฟูกูโอกะ โดยคำว่า "อวิสปา" แปลว่า "ต่อ" ในภาษาสเปน ชื่อเดิมของสโมสรคือ ฟูจิเอดะ บลุกซ์ เคยตั้งอยู่ที่เมืองฟูจิเอดะ จังหวัดชิซูโอกะ ก่อนที่จะย้ายมาที่ฟูกูโอกะในปี ค.ศ. 1994 สโมสรเคยคว้าแชมป์เจแปนฟุตบอลลีกในฤดูกาล 1995 ก่อนที่จะเข้าร่วมเจลีกในฤดูกาล 1996

## ผลงานแบ่งตามฤดูกาล
[thumb|250px|[เลเวลไฟฟ์สเตเดียม]]

## เกียรติประวัติ
*เจลีกคัพ
**ชนะเลิศ: 2023
*Japan Football League/เจลีก 2 (second tier)
**ชนะเลิศ: 1995
**รองชนะเลิศ: 2005, 2020
## อ้างอิง

## แหล่งข้อมูลอื่น

* เว็บไซต์อย่างเป็นทางการ 

หมวดหมู่:สโมสรฟุตบอลในประเทศญี่ปุ่น
หมวดหมู่:ฟูกูโอกะ
หมวดหมู่:สโมสรกีฬาที่ก่อตั้งในปี พ.ศ. 2525
ถ้ำซาลาวัต ยูลาเยฟ

ถ้ำซาลาวัต ยูลาเยฟ และแม่น้ำซีกัสยา|thumb

**ถ้ำซาลาวัต ยูลาเยฟ** () ยังเป็นที่รู้จักกันในนาม **ถ้ำแห่งซาลาวัต ยูลาเยฟ** หรือ **ถ้ำซาลาวัต** ตั้งอยู่ในย่านอีชิมไบย์สกี สาธารณรัฐบัชคอร์โตสถาน ประเทศรัสเซีย และห่างจากหมู่บ้านมากาโรโวประมาณ 7 กิโลเมตร ถ้ำเป็นส่วนหนึ่งของหินคาลิม-อัสกัน ซึ่งตั้งอยู่ใต้แม่น้ำซีกัสยา ถ้ำประกอบด้วยสามระดับที่แตกต่างกันและมีความยาวประมาณ 35 เมตร ถ้ำแห่งนี้ตั้งชื่อตามชื่อภาพยนตร์*[[ซาลาวัต ยูลาเยฟ (ภาพยนตร์)|ซาลาวัต ยูลาเยฟ]]* เมื่อถ่ายทำเสร็จ ตามความเชื่อในท้องถิ่นว่าเป็นถ้ำที่วีรบุรุษแบชเคียร์ นามว่าซาลาวัต ยูลาเยฟ ซ่อนตัว

## อ้างอิง

หมวดหมู่:ถ้ำในประเทศรัสเซีย
ถ้ำจัง

thumb|ภายในถ้ำจัง

**ถ้ำจัง** () เป็นถ้ำที่อยู่ทางตะวันตกเฉียงใต้ของวังเวียง ประเทศลาว ซึ่งเข้าไปได้โดยผ่านสะพานข้ามน้ำซอง จากนั้นเดินต่อไปอีกสักระยะ แล้วขึ้นบันไดเป็นระยะทางยาวประมาณ 50 เมตร (160 ฟุต) ภายในถ้ำ ถ้ำแห่งนี้ถูกใช้เป็นที่ซ่อนตัวในช่วงต้นคริสต์ศตวรรษที่ 19 ระหว่างการปล้นสะดมของชาวจีนฮ่อ

## อ้างอิง

## แหล่งข้อมูลอื่น
* Video

หมวดหมู่:ถ้ำในประเทศลาว
ฮายาบูซะ 2

**ฮายาบูซะ 2** (; ) เป็นโครงการสำรวจและเก็บตัวอย่างดาวเคราะห์น้อยกลับสู่โลก ดำเนินงานโดยองค์การสำรวจอวกาศญี่ปุ่น (JAXA) ถือเป็นภารกิจต่อจากภารกิจฮายาบูซะ ซึ่งประสบความสำเร็จในการสำรวจดาวเคราะห์น้อย 25143 อิโตกาวะไปเมื่อปี พ.ศ. 2548
thumb|330x330px|ภาพจำลองยานฮายาบูซะ 2 ขณะที่ไอพ่นกำลังทำงาน
ยานสำรวจฮายาบูซะ2 สร้างโดยบริษัท NEC ของญี่ปุ่น ซึ่งเป็นบริษัทเดียวกันกับที่สร้างยานฮายาบูซะ ภารกิจครั้งนี้มีวัตถุประสงค์เพื่อทดสอบผลการพัฒนาจุดอ่อนและปัญหาทางเทคนิคที่เกิดขึ้นเป็นจำนวนมากในยุคของฮายาบูซะ

## ภาพรวมภารกิจ
การปล่อยยานแต่เดิมกำหนดปล่อยเมื่อวันที่ 30 พฤศจิกายน พ.ศ. 2557 เวลา 13:23 น. แต่ถูกเลื่อนออกไป 4 วัน เป็นวันที่ 4 ธันวาคม เวลา 13:22 น. ตามเวลามาตรฐานญี่ปุ่น

ยานสำรวจฮายาบูซะ2 มีเป้าหมายคือดาวเคราะห์น้อย 162173 รีวงู (ชื่อเดิม ) ตามกำหนดการคาดว่ายานลำนี้จะไปถึงราวเดือนกรกฎาคม พ.ศ. 2561 แล้วโคจรสำรวจรอบดาวเคราะห์น้อยเป็นเวลา 1 ปีครึ่ง ออกจากวงโคจรในเดือนธันวาคม พ.ศ. 2562 และกลับถึงโลกในเดือนธันวาคม พ.ศ. 2563

ยานฮายาบูซะ2 ใช้พลังงานจากเครื่องขับดันไอออน ใช้เทคโนโลยียกระดับการเดินอวกาศยาน การนำทาง สายอากาศและระบบควบคุมการวางตัวของยาน นอกจากนี้ยังบรรทุกอุปกรณ์ระเบิดไปกับยานเพื่อใช้ขุดผิวหน้าดาวเคราะห์น้อยและเก็บตัวอย่างชิ้นส่วน

## อุปกรณ์และเครื่องมือ
อุปกรณ์และเครื่องมือทางวิทยาศาสตร์ที่ยานสำรวจฮายาบูซะ2 ได้บรรทุกไปด้วย ได้แก่
* **เครื่องมือเพื่อการรับรู้ระยะไกล** ได้แก่ กล้องนำทางเชิงแสง (Optical Navigation Camera, ONC-T, ONC-W1, ONC-W2) กล้องอินฟราเรดช่วงคลื่นสั้น (NIR3) กล้องอินฟราเรดความร้อน (Thermal-Infrared Camera, TIR) และไลดาร์ (LIDAR)
* **เครื่องมือเพื่อเก็บตัวอย่าง** ได้แก่ อุปกรณ์เก็บตัวอย่าง (SMP) ตัวปะทะติดตัวขนาดเล็ก (Small Carry-on Impactor, SCI) และกล้องปรับได้ (Deployable Camera, DCAM3)
* **แลนเดอร์ (ยานลงจอด) และโรเวอร์ (ยานลงจอดเคลื่อนที่ได้)** ได้แก่ Mobile Asteroid Surface Scout (MASCOT), MINERVA-II-1 ROVER 1A, MINERVA-II-1 ROVER 1B และ MINERVA-II-2 ROVER 2

## อ้างอิง

## แหล่งข้อมูลอื่น

* เว็บไซต์โครงการฮายาบูซะ2
* ฮายาบูซะ2 ในเว็บไซต์ JAXA 
* Asteroid Explorer Hayabusa2, NEC
* แบบจำลอง 3 มิติของฮายาบูซะ2, Asahi Shinbun

หมวดหมู่:โครงการอวกาศญี่ปุ่น
หมวดหมู่:ภารกิจสู่ดาวเคราะห์น้อย
หมวดหมู่:พ.ศ. 2557
ก้านควบคุม

right|thumb|265x265px|ส่วนประกอบของก้านควบคุมวิดีโอเกม : 1. ก้าน 2. ฐาน 3. ปุ่มกระตุ้น 4. ปุ่มเพิ่มเติม 5. ปุ่มยิงอัตโนมัติ 6. Throttle 7. ปุ่มหมวก (หมวกมุมมอง) 8. ตัวดูดสุญญากาศ
**ก้านควบคุม** คืออุปกรณ์ป้อนข้อมูลประกอบด้วยแท่งที่หมุนบนฐานและรายงานมุมหรือทิศทางไปยังอุปกรณ์ที่กำลังควบคุม ก้านควบคุมมักใช้เพื่อควบคุมวิดีโอเกมและมักมีปุ่มกดอย่างน้อยหนึ่งปุ่มที่สามารถอ่านสถานะได้จากคอมพิวเตอร์อีกด้วย รูปแบบที่เป็นที่นิยมของก้านควบคุมที่ใช้กับเครื่องเล่นวิดีโอเกมสมัยใหม่คือก้านแอนะล็อก

ก้านควบคุมได้รับการควบคุมการบินที่สำคัญในห้องนักบินของเครื่องบินหลายลำ โดยเฉพาะเครื่องบินเจ็ตรวดเร็วของทหารซึ่งอาจใช้ตรงกลางหรือติดตั้งด้านข้าง

ก้านควบคุมยังใช้สำหรับควบคุมเครื่องต่าง ๆ เช่น รถเครน, รถบรรทุก, ยานพาหนะไม่มีกำลังใต้น้ำและเครื่องตัดหญ้ารัศมีวงกลมศูนย์ ก้านควบคุมที่ใช้นิ้วมือขนาดเล็กได้รับการยอมรับว่าเป็นอุปกรณ์อินพุตสำหรับอุปกรณ์อิเล็กทรอนิกส์ขนาดเล็กอื่น ๆ เช่น โทรศัพท์เคลื่อนที่

หมวดหมู่:สิ่งประดิษฐ์ของสหรัฐ
หมวดหมู่:อุปกรณ์อินพุตคอมพิวเตอร์
หมวดหมู่:อุปกรณ์รอบข้างคอมพิวเตอร์
หมวดหมู่:ตัวควบคุมวิดีโอเกม
เครื่องกราดภาพ

ในทางคอมพิวเตอร์ **เครื่องกราดภาพ** คืออุปกรณ์ที่ใช้ถ่ายโอนรูปภาพหรือข้อความลงในคอมพิวเตอร์ เครื่องกราดภาพบางชนิดยังมีรูปแบบพิเศษในการกราดภาพเชิงลบหรือกราดภาพหนังสือ ในคอมพิวเตอร์ สัญญาณจากเครื่องกราดภาพจะถูกถ่ายโอนไปยังรูปดิจิทัล ภาพนี้สามารถแก้ไข, พิมพ์ ฯลฯ เครื่องกราดภาพทั้งหมดมีส่วนพิเศษที่ใช้ในการถ่ายภาพจากวัตถุ อุปกรณ์เสริมที่ประจุไฟหรือ Contact Image Sensor จะส่องแสงจากวัตถุและเปลี่ยนเป็นสัญญาณดิจิทัล จากนั้นสัญญาณดิจิทัลจะถูกโอนไปยังหน่วยความจำของคอมพิวเตอร์หรืออ่านจากตัวประมวลผลของเครื่องกราดภาพ ด้วยซอฟต์แวร์บางซอฟต์แวร์คุณสามารถเปลี่ยนเป็นภาพดิจิทัลที่ถูกบีบอัด เช่น เจเพ็ก หรือ พีเอ็นจี ข้อความที่พิมพ์หรือเขียนด้วยมือสามารถเปลี่ยนเป็นรหัสแอสกีด้วยโปรแกรมการรู้จำอักขระด้วยแสง

## ประเภท
ประเภทหลักของเครื่องกราดภาพ
* *Desktop scanner* (flatbed) น่าจะเป็นประเภทยอดนิยมมากที่สุด วางวัตถุที่ต้องการกราดภาพ (ภาพรูปภาพแผ่นข้อความ) บนกระจก ใต้กระจกมีตัวตรวจจับภาพเคลื่อนไหวอยู่
* *Hand scanner* ใช้อุปกรณ์เคลื่อนที่บนกระดาษด้วยมือ เป็นที่นิยมในช่วงคริสต์ทศวรรษ 1990
* *Rotary scanner* (Drum Scanner) ใช้สำหรับการกราดภาพแผ่นกระดาษจำนวนมาก

## ผู้ผลิต
* Canon
* HP
* Lexmark
* Mustek
* Plustek

## ดูเพิ่ม
* กล้องดิจิทัล

## แหล่งข้อมูลอื่น

* คำแนะนำการกราดภาพ
* การกราดภาพ HP

หมวดหมู่:ฮาร์ดแวร์คอมพิวเตอร์
อนุวัต เฟื่องทองแดง

**อนุวัต เฟื่องทองแดง** (เกิดวันที่ 3 สิงหาคม พ.ศ. 2519)  เป็นผู้ประกาศข่าวและพิธีกรชาวไทย โดยปัจจุบันอนุวัตเป็นผู้ประกาศข่าวทางช่องวัน 31 ในนามสำนักข่าววันนิวส์

## ประวัติ
อนุวัตเกิดเมื่อวันที่ 3 สิงหาคม พ.ศ. 2519 เกิดที่ตำบลบึงน้ำรักษ์ อำเภอธัญบุรี จังหวัดปทุมธานี เป็นบุตรของนายไพศาล และนางสำราญ เฟื่องทองแดง มีพี่น้องร่วมกัน 5 คน สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต

### การทำงาน
อนุวัตเริ่มสู่วงการสื่อจากการเป็นผู้ประกาศข่าว และได้รับโอกาสเข้าทำงานครั้งแรก โดยเป็นเจ้าหน้าที่ที่บริษัทแปซิฟิค ซึ่งสมเกียรติ อ่อนวิมล เป็นเจ้าของร่วมกับปีย์ มาลากุล ณ อยุธยา ภายหลังอนุวัตได้รับโอกาสเป็นผู้สื่อข่าวภาคสนามของสถานีโทรทัศน์ไอทีวี เป็นเวลา 8 ปี จากนั้นได้ลงนามสัญญาเป็นผู้ประกาศข่าวและพิธีกรในสังกัดสถานีโทรทัศน์สีกองทัพบกช่อง 7 (ปัจจุบันคือช่อง 7HD) และมีผลงานเป็นผู้ประกาศข่าวรายการสนามข่าว 7 สี คอลัมน์ "อนุวัตจัดให้" และสนามข่าวบันเทิง นอกจากนี้ยังได้รับโอกาสให้เป็นพิธีกรร่วมในรายการเกมแจกเงิน The Money Drop Thailand ซึ่งออกอากาศทางช่อง 7HD ร่วมกับวราวุธ เจนธนากุล โดยอนุวัตเป็นพิธีกรในช่วง "เงินด่วน" และ "อยากเล่นต้องร้อง" ก่อนที่ในปี พ.ศ. 2565 จะย้ายมาเป็นผู้ประกาศข่าวในสังกัดช่องวัน 31 ในนามสำนักข่าววันนิวส์

## ผลงานผู้ประกาศข่าว
### ปัจจุบัน
* ผู้ประกาศข่าวรายการ ข่าวเย็นช่องวัน คู่กับ วีณารัตน์ เลาหภคกุล, ศรีสุภางค์ ธรรมาวุธ, บัญชา แข็งขัน และ ลิลลี่ แม็คกร๊าธ วันจันทร์ - วันศุกร์ เวลา 16:20 - 18:00 น. ทางช่องวัน 31 ในนามสำนักข่าววันนิวส์
* พิธีกรรายการ อนุวัตทั่วไทย วันจันทร์ - วันศุกร์ 13:30 - 14:00 น. ทางช่องวัน 31 ในนามสำนักข่าววันนิวส์
* ผู้ประกาศข่าวรายการ ข่าวแหกโค้ง วันจันทร์ - วันพฤหัสบดี เวลา 18:45 น. - 20:15 น. คู่กับ สมพล ปิยะพงศ์สิริ, ปาจรีย์ ณ นคร และ กัญญารัตน์ พิมพ์สวัสดิ์ ทางช่อง GMM25 ในนามสำนักข่าววันนิวส์

### ผลงานผู้ประกาศข่าวในอดีต
* ผู้ประกาศข่าวทางช่องไอทีวีและทีไอทีวี
* ผู้ประกาศข่าวทางช่องไทยพีบีเอส
* ผู้ประกาศข่าวรายการ เช้าด่วนเด็ด 7 สี/เช้าข่าว 7 สี ทางช่อง 7HD
* พิธีกรรายการ อนุวัตจัดให้ ทางช่อง 7HD 
* ผู้ประกาศข่าว ช่วง สนามข่าวบันเทิง ทางช่อง 7HD 
* ผู้ประกาศข่าวรายการ สนามข่าว 7 สี ทางช่อง 7HD 
* ผู้ประกาศข่าวรายการ ข่าวเที่ยงช่องวัน ทางช่องวัน 31 ในนามสำนักข่าววันนิวส์
* ผู้ประกาศข่าวรายการ เช้าวันใหม่ และ ข่าวเช้าช่องวัน ทางช่องวัน 31 ในนามสำนักข่าววันนิวส์

## รางวัล
* รางวัลนาฏราช ครั้งที่ 6 **สาขา** ผู้ประกาศข่าวยอดเยี่ยม จากรายการ

## อ้างอิง

## แหล่งข้อมูลอื่น
*
*หนุ่ม อนุวัต ผู้ประกาศข่าวสังกัดช่อง7HD

หมวดหมู่:บุคคลจากอำเภอธัญบุรี
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นักจัดรายการวิทยุ

หมวดหมู่:ผู้ประกาศข่าวช่อง 7
หมวดหมู่:ผู้ประกาศข่าวสำนักข่าววันนิวส์
หมวดหมู่:พิธีกรชาวไทย
เบอร์แธม แรมซีย์

พลเรือเอก **เซอร์ เบอร์แธม โฮม แรมซีย์** ผู้ซึ่งได้รับเครื่องราชอิสริยาภรณ์แห่งบาธ (Order of the Bath) ระดับผู้บัญชาการอัศวิน (KCB), เครื่องราชอิสริยาภรณ์แห่งจักรวรรดิบริติช (Order of the British Empire) ระดับผู้บัญชาการอัศวิน (KBE) และเครื่องราชอิสริยาภรณ์ เดอะ รอยัล วิกตอเรียน (Royal Victorian Order) ระดับสมาชิก (MVO) (20 มกราคม ค.ศ. 1883 – 2 มกราคม ค.ศ. 1945)  เป็นเจ้าหน้าที่นายทหารเรือแห่งราชนาวีอังกฤษ เขาได้บัญชาการเรือ HMS Broke ในช่วงสงครามโลกครั้งที่หนึ่ง ในช่วงสงครามโลกครั้งที่สอง เขาได้เป็นผู้รับผิดชอบสำหรับการอพยพดันเคิร์กในปี ค.ศ. 1940 และได้วางแผนและบัญชาการกองทัพเรือในการยกพลขึ้นบกฝรั่งเศสในปี ค.ศ. 1944

เมื่อวันที่ 2 มกราคม ค.ศ. 1945 แรมซีย์เสียชีวิตเมื่อเครื่องบินที่เขาโดยสารได้ตกจากสนามบิน Toussus-le-Noble ทางทิศตะวันตกเฉียงใต้ของปารีส เขากำลังจะไปประชุมหารือกับนายพลเบอร์นาร์ด มอนต์โกเมอรีในกรุงบรัสเซลส์ ศพของเขาได้ถูกฝังในสุสานหมู่ชุมชนใหม่ใน Saint-Germain-en-Laye อนุสาวรีย์ของผู้เสียชีวิตทั้งหมดที่ประสบอุบัติเหตุเครื่องบินตกที่ Toussus-le-Noble ในเดือนพฤษภาคม ค.ศ. 1955

หมวดหมู่:ทหารชาวสหราชอาณาจักรในสงครามโลกครั้งที่หนึ่ง
หมวดหมู่:ทหารชาวสหราชอาณาจักรในสงครามโลกครั้งที่สอง
หมวดหมู่:พลเรือเอกชาวสกอตแลนด์
หมวดหมู่:พลเรือเอกในสงครามโลกครั้งที่สอง
หมวดหมู่:ผู้ได้รับเครื่องราชอิสริยาภรณ์เคบีอี
หมวดหมู่:บุคคลในปฏิบัติการโอเวอร์ลอร์ด
หมวดหมู่:เสียชีวิตจากอุบัติเหตุทางการบินในประเทศฝรั่งเศส
หมวดหมู่:เซอร์
อ็อทโท ซีลีอัคส์

**อ็อทโท ซีลีอัคส์** (; 30 ตุลาคม ค.ศ. 1891 – 12 ธันวาคม ค.ศ. 1964) เป็นเจ้าหน้าที่นายทหารเรือเยอรมันที่ได้ทำหน้าที่ในกองทัพเรือแห่งจักรวรรดิเยอรมัน สาธารณรัฐไวมาร์ และนาซีเยอรมนีในฐานะพลเรือเอกในช่วงสงครามโลกครั้งที่สอง เขาได้บัญชาการในเรือประจัญบานเยอรมัน เขาได้รับเหรียญกางเขนเหล็กกางเขนอัศวิน

หมวดหมู่:บุคคลจากรัฐทือริงเงิน
หมวดหมู่:ทหารเรือชาวเยอรมัน
หมวดหมู่:พลเรือเอกชาวเยอรมัน
หมวดหมู่:พลเรือเอกในสงครามโลกครั้งที่สอง
เจ้าชายชาร์ลแห่งลักเซมเบิร์ก (ประสูติ พ.ศ. 2470)

เจ้าชายชาร์ลส์แห่งลักเซมเบิร์ก ()

## พระประวัติ
เจ้าชายชาร์ลแห่งลักเซมเบิร์ก ประสูติเมื่อวันที่ 7 สิงหาคม พ.ศ. 2470 เป็นพระโอรสพระองค์ที่ 5 และพระองค์ที่ 2 ใน แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์แห่งบูร์บง-ปาร์มา เป็นพระอนุชาใน แกรนด์ดยุกฌ็องแห่งลักเซมเบิร์ก เป็นพระปิตุลา (อา) ใน แกรนด์ดยุกอ็องรีแห่งลักเซมเบิร์ก โดยขณะทรงพระเยาว์นั้น พระองค์ทรงศึกษาในโรงเรียนแห่งหนึ่งในแคนาดา โดยภายหลังเหตุการณ์สงครามโลกครั้งที่สอง สงบลง ทรงย้ายไปศึกษาต่อ ณ เลอเฟิน โดยภายหลังที่มรงศึกษาจบ เสด็จนิวัติกลับประเทศ และทรงทำงานในด้านการแก้ไขปัญหาเศรษฐกิจของประเทศ 

## เสกสมรส
เจ้าชายชาร์ลทรงเสกสมรสกับ โจน ดิลลอน ซึ่งพระองค์เป็นสามีคนที่ 2 ของนางดิลลอน โดยภายหลังสมรสแล้ว เธอได้รับพระนามและพระอิสริยยศที่ **เฮอร์รอยัลไฮนีส เจ้าหญิงชาร์ลแห่งลักเซมเบิร์ก** (Her Royal Highness Princess Charles of Luxembourg) ซึ่งขณะนั้นพระชายาของพระองค์มีลูกติดกับสามีคนเก่า โดยชื่อ โจน โมเซลลี ซึ่งเจ้าชายชาร์ลทรงอุปถัมภ์และรักประดุจพระบุตรแท้ๆ ซึ่งต่อมาพระองค์และพระชายามีพระบุตร 2 พระองค์ดังนี้
#เจ้าหญิงชาร์ลอตต์แห่งลักเซมเบิร์ก
#เจ้าชายโรเบิร์ตแห่งลักเซมเบิร์ก

ต่อมาเมื่อเจ้าชายชาร์ลสิ้นพระชนม์ลงเมื่อวันที่ 26 สิงหาคม พ.ศ. 2520 เจ้าหญิงชาร์ลหรือนางดิลลอนได้ขอพระราชทานลาออกจากพระอิสริยยศเพื่อเสกสมรสใหม่กับ ฟิลิป เดอ นอยด์เลส ดยุกแห่งมูร์เชียร์ 

หมวดหมู่:เจ้าชายลักเซมเบิร์ก
หมวดหมู่:ราชวงศ์บูร์บง-ปาร์มา
เจ้าหญิงเอลีซาแบ็ต ดัชเชสแห่งโฮเอินแบร์ค

**เจ้าหญิงเอลีซาแบ็ต ดัชเชสแห่งโฮเอินแบร์ค** () (พระนามเดิม:เจ้าหญิงเอลีซาแบ็ตแห่งลักเซมเบิร์ก) ประสูติเมื่อวันที่ 22 ธันวาคม พ.ศ. 2465 เป็นพระธิดาพระองค์รองใน แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์แห่งบูร์บง-ปาร์มา เป็นพระขนิษฐาใน แกรนด์ดยุกฌ็องแห่งลักเซมเบิร์ก เป็นพระปิตุจฉา (อาหญิง) ใน แกรนด์ดยุกอ็องรีแห่งลักเซมเบิร์ก ในช่วง สงครามโลกครั้งที่สอง สมาชิกพระราชวงศ์เสด็จลี้ภัยไปประเทศโปรตุเกสหลังจากการรุกรานของเยอรมัน โดยพระบุตรทั้งหมดเสด็๋จพร้อมด้วย เจ้าชายเฟลิกซ์แห่งบูร์บง-ปาร์มา พระบิดาไปสหรัฐ ขณะที่ แกรนด์ดัชเชสชาร์ล็อตแห่งลักเซมเบิร์ก พระมารดา เสด็จพระราชดำเนินไปยัง สหราชอาณาจักร และเมื่อปี พ.ศ. 2485 พระองค์ได้ย้ายไปประทับกับพระมารดาในลอนดอน โดยมีเจ้าหญิงมารี แอดิเลดแห่งลักเซมเบิร์ก พระขนิษฐาเสด็จด้วย ซึ่งขณะประทับในลอนดอนนั้น พระองค์และพระขนิษฐาทรงศึกษาใน โรงเรียนเวดดิ้งแฮม และเมื่อสงครามโลกสงบลง จึงเสด็จนิวัติกลับราชรัฐลักเซมเบิร์ก พร้อมพระบรมวงศานุวงศ์

## เสกสมรส
เจ้าหญิงเอลีซาแบ็ต ทรงเสกสมรสกับ ฟรันทซ์ ดยุกแห่งโฮเอินแบร์ค ณ เมืองลักเซมเบิร์ก เมื่อวันที่ 9 พฤษภาคม พ.ศ. 2499 รับพระราชทานพระอิสริยยศที่ **ดัชเชสแห่งโฮเอินแบร์ค** โดยมีพระธิดาดังนี้
#เจ้าหญิงอนิตา
#เจ้าหญิงโซฟี
## บั้นปลายพระชนม์ชีพ
ภายหลังพระสวามีสิ้นพระชนม์ลง พระองค์เสด็จนิวัติกลับประเทศลักเซมเบิร์ก โดยปราสาทเอสเทสเทนที่พระองค์ประทับอยู่กับครอบครัวนั้น ได้ตัดสินพระทัยยกให้กับ เจ้าหญิงอนิตา พระธิดาพระองค์ใหญ่ และเมื่อปี พ.ศ. 2528 หลังจากการเสด็จสวรรคตลงของ แกรนด์ดัชเชสชาร์ล็อตแห่งลักเซมเบิร์ก ผู้เป็นพระมารดานั้น พระองค์ก็ย้ายไปประทับ ณ ปราสาทเวนเซนฮาร์ฟ โดยพระองค์ได้เข้าร่วมพระราชพิธีสำคัญๆของราชวงศ์ โดยก่อนที่พระองค์จะสิ้นพระชนม์ไม่นาน พระองค์ได้ย้ายไปประทับ ณ ปราสาทเฟรนเบรด ร่วมกับ แกรนด์ดยุกฌ็องแห่งลักเซมเบิร์ก พระเชษฐา

เจ้าหญิงเอลีซาแบ็ต ดัชเชสแห่งโฮเอินแบร์ค สิ้นพระชนม์ลงเมื่อวันที่ 22 พฤศจิกายน พ.ศ. 2554 ซึ่งเป็นวันก่อนครบรอบพระชันษาปีที่ 89 ได้เพียง 1 เดือน โดยพระศพของพระองค์ถูกฝัง ณ ห้องใต้ดินในปราสาทเอสเทสเทนเคียงคู่กับพระสวามี

หมวดหมู่:ราชวงศ์บูร์บง-ปาร์มา
หมวดหมู่:เจ้าหญิงลักเซมเบิร์ก
แสวง พิบูลย์สราวุธ

**แสวง พิบูลย์สราวุธ** อดีตรัฐมนตรีช่วยว่าการกระทรวงอุตสาหกรรม ในรัฐบาลหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดอุดรธานี 2 สมัย และอดีตประธานพรรคเกษตรสังคม

## ประวัติ
แสวง พิบูลย์สราวุธ เกิดเมื่อวันที่ 10 กันยายน พ.ศ. 2473 ที่ตำบลนาพู่ อำเภอเพ็ญ จังหวัดอุดรธานี จบการศึกษาระดับชั้นมัธยมศึกษา จากโรงเรียนอุดรพิทยานุกูล จังหวัดอุดรธานี

## การทำงาน
แสวง ประกอบธุรกิจรับจ้างขนส่งให้กับทหารอเมริกัน ต่อมามีการตั้งองค์การรับส่งสินค้าและพัสดุภัณฑ์ (ร.ส.พ.) ได้มาชวนไปเข้าร่วมกิจการ ก่อนจะเข้ามาทำงานเป็นนักการเมืองท้องถิ่น ได้รับเลือกเป็นประธานสภาจังหวัดอุดรธานี พร้อมกับเป็นประธานสภาเทศบาลเมืองอุดรธานี 

แสวง เริ่มเข้าสู่การทำงานการเมือง โดยสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ในพื้นที่จังหวัดอุดรธานี โดยไม่สังกัดพรรคการเมือง และได้รับเลือกตั้งเป็นสมัยแรก ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ในสังกัดพรรคเกษตรสังคม และเป็นประธานพรรคเกษตรสังคม

ในรัฐบาลของหม่อมราชวงศ์คึกฤทธิ์ ปราโมช ได้มีการปรับคณะรัฐมนตรี เมื่อวันที่ 8 มกราคม พ.ศ. 2519 โดยพรรคกิจสังคม แกนนำรัฐบาล ได้ชักชวนพรรคเกษตรสังคมเข้าร่วมรัฐบาลด้วย เขาจึงได้รับแต่งตั้งเป็นรัฐมนตรีช่วยว่าการกระทรวงอุตสาหกรรม แต่เกิดกระแสความไม่พอใจในพรรคร่วมรัฐบาล ส่งผลให้หม่อมราชวงศ์คึกฤทธิ์ ปราโมช ประกาศยุบสภาผู้แทนราษฎรในอีก 3 วันต่อมา

แสวง มีผลการสำคัญในจังหวัดอุดรธานี คือ การผลักดันการปรับปรุงโรงพยาบาลค่ายประจักษ์ศิลปาคม และการช่วยเหลืองานสังคมต่างๆ

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดอุดรธานี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:พรรคเกษตรสังคม
หมวดหมู่:บุคคลจากโรงเรียนอุดรพิทยานุกูล
ไทยทึ่ง

**ไทยทึ่ง WOW! THAILAND** เป็นรายการโทรทัศน์ประเภทสารคดีท่องเที่ยว ที่นำเสนอเรื่องราวและสิ่งต่าง ๆ ที่น่าทึ่งจากทั้ง 77 จังหวัดทั่วไทย ผลิตโดยจีเอ็มเอ็มทีวี ออกอากาศทุกวันอาทิตย์ เวลา 11.00 - 12.00 น. และนำเสนอไฮไลต์สั้นๆ ในรายการ ข่าวใหญ่ไทยแลนด์ ทุกวันจันทร์ - ศุกร์ เวลา 17.50 - 18.00 น. ทางช่องจีเอ็มเอ็ม 25 ตั้งแต่วันที่ 1 กรกฎาคม พ.ศ. 2561

## ประวัติรายการ
**ไทยทึ่ง** เดิมเคยออกอากาศในชื่อ **เมดอินไทยแลนด์ ยกระดับกระชับสยาม** ทางสถานีวิทยุโทรทัศน์กองทัพบกช่อง 5 ตั้งแต่ปี พ.ศ. 2555 จนถึง พ.ศ. 2557 โดยนำเสนอเรื่องราวสาระความรู้เรื่องราวน่าทึ่ง ทั้งอาชีพแปลก ของดีของเด่นประจำจังหวัดทั้ง 77 จังหวัดมาให้ผู้ชมได้รู้ได้เห็นได้ทึ่ง และได้ภาคภูมิใจในความเป็นไทย ทั้งเรื่องศิลปะวัฒนธรรม อาหารการกิน อาชีพแปลก ๆ น่าทึ่งจากภูมิปัญญาชาวบ้าน รวมทั้งออกเดินทางไปตามสถานที่ต่าง ๆ เพื่อรวมเรื่องราวน่าทึ่งทั่วทั้งประเทศไทย ในช่วงที่ออกอากาศมีการเปลี่ยนแปลงพิธีกรเสริมมาแล้วมากมาย โดยที่ โน้ต เชิญยิ้ม ยังคงรับหน้าที่เป็นพิธีกรหลัก

ปัจจุบันรายการได้กลับมาออกอากาศอีกครั้งในชื่อ **ไทยทึ่ง** ทางช่องจีเอ็มเอ็ม 25 โดยยังคงรูปแบบรายการเป็นการนำเสนอเรื่องราวและสิ่งต่าง ๆ ที่น่าทึ่งจากทั้ง 77 จังหวัดทั่วไทย ไม่ว่าจะเป็นเรื่องแปลก ทั้งคน สัตว์ สิ่งของ หรือเรื่องราวเกี่ยวกับอาชีพที่มาจากภูมิปัญญาคนไทย รวมถึงร้านอาหารเด็ด ๆ ไอเดียแปลก และสถานที่สุดทึ่งทั่วไทย โดยที่พิธีกรจะพาไปชิมกันถึงที่ไม่ว่าจะใกล้หรือไกลแค่ไหน และพาไปชมสถานที่สุดทึ่งทั่วไทยที่ถึงแม้ว่าผู้ชมอาจจะเคยได้ยินชื่อ เคยผ่าน หรือเคยไป แต่ก็อาจไม่รู้ว่าสถานที่นั้น ๆ มีเรื่องราวสุดทึ่งซ่อนอยู่ โดยนำพิธีกรรุ่นใหม่ไฟแรงที่เคยมีประสบการณ์ในรายการประเภทอื่น ๆ มารับหน้าที่ดำเนินรายการ เริ่มวันที่ 1 กรกฎาคม พ.ศ. 2561

## พิธีกร
### พิธีกรในปัจจุบัน
* ชัชชวิศ เตชะรักษ์พงศ์ (วิคเตอร์) – 1 กรกฎาคม 2561 - *ปัจจุบัน*
* ณฉัตร จันทพันธ์ (นิกกี้) – 1 กรกฎาคม 2561 - *ปัจจุบัน*
* เลโอ โซสเซย์ (เลโอ) – 1 กรกฎาคม 2561 - *ปัจจุบัน*
* เมธาวี พิเชฐชัยยุทธ์ (นาวว์) – 1 กรกฎาคม 2561 - *ปัจจุบัน*
* ณัฐรัชต์ ก้อนแก้ว (แชมป์) 1 กรกฎาคม 2561 - *ปัจจุบัน*
* ศิวกร เลิศชูโชติ (กาย) 1 กรกฎาคม 2561 - *ปัจจุบัน*
* ธนบูลย์ วัลลภศิรินันท์ (นะ) 1 กรกฎาคม 2561 - *ปัจจุบัน*

### พิธีกรในอดีต
* บำเรอ ผ่องอินทรกุล (โน้ต เชิญยิ้ม) – พ.ศ. 2555 - 16 มิถุนายน 2557
* เจตริน วรรธนะสิน (เจ) – พ.ศ. 2555
* พิมพ์ลดา ไชยปรีชาวิทย์ (แพร) – พ.ศ. 2555
* รุ่งธรรม พุ่มสีนิล (รุ่ง) – พ.ศ. 2555
* ผดุง ทรงแสง (แจ๊ส ชวนชื่น) – พ.ศ. 2555 
* วชิรกรัณฑ์ วชิรศรัณย์ภัทร (ภาคย์) – 4 ธันวาคม 2555 - 16 มิถุนายน 2557
* ชัยนนท์ จันทร์เต็ม (อ๊อฟ) – 17 มิถุนายน 2557 - 26 สิงหาคม 2557

## รางวัล

## อ้างอิง

## แหล่งข้อมูลอื่น
* 
* 
* 
* ไทยทึ่ง  ที่ gmm25.com

หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2555
หมวดหมู่:รายการโทรทัศน์ช่อง 5
หมวดหมู่:รายการโทรทัศน์ช่องจีเอ็มเอ็ม 25
หมวดหมู่:รายการสารคดีท่องเที่ยว
หมวดหมู่:รายการโทรทัศน์โดยจีเอ็มเอ็มทีวี
หมวดหมู่:รายการโทรทัศน์โดยมีมิติ